Milred av Worcester

Milred (også kalt Mildred og Hildred, død 774) var Biskop av Worcester fra omkring 743 til sin død. 

Han ble bispeviet en gang mellom 743 og 745. og deltok på synoden i Clovesho i 747. Han signerte regelmessig som vitne på chartere fra kongene Aethelbald og Offa av Mercia. 

Milred reiste i begynnelsen av 750-årene til Tyskland, hvor han traff Bonifatius og Lullus. Kort tid etter at han kom hjem skrev han et brev til Lullus om Bonifatius' martyrdød, og hans stil viser at han var kjent mer Vergils og Horats' verker. 

Han forfattet en samling av epigrammer og epigrafer om angelsaksiske geistlige, hvorav en del er kjent bare fra dette verket. I manuskriptform er kun én side fra en kopi fra det 10. århundre bevart, i University of Illinois' bibliotek. Antikvaren John Leland kopierte noen andre deler av verket i det 16. århundre, men manuskriptet han arbeidet med er tapt.

Han døde i 774 og hans død er innført i Den angelsaksiske krønike. 

 Referanser 

Kategori:Katolske biskoper av Worcester
Kategori:Fødselsdato ukjent